হোয়াট দ্য এনসিয়েন্টস ডিড ফর আস

হোয়াট দ্য এনসিয়েন্টস ডিড ফর আস হলো অ্যাডাম হার্ট-ডেভিস কর্তৃক উপস্থাপিত ২০০৫ সালের একটি বিবিসি তথ্যচিত্র সিরিজ, যেখানে আধুনিক সমাজের ওপর প্রাচীন সভ্যতাগুলোর প্রভাব পর্যালোচনা করা হয়েছে।

প্রযোজনা
ধারাবাহিকটি নির্মিত হয়েছে ওপেন ইউনিভার্সিটি-এর সহযোগিতায়। পূর্ববর্তী ধারাবাহিকের তুলনায় এটির বিশেষত্ব হলো প্রতিটি পর্ব আধঘণ্টার পরিবর্তে এক ঘণ্টাব্যাপী প্রচারিত হয়েছে (যদিও সংক্ষেপিত আধঘণ্টার সংস্করণও প্রদর্শিত হয়েছে)। এছাড়া এটি নির্দিষ্ট কোনো ঐতিহাসিক সময়কে কেন্দ্র করে নয়; বরং প্রতিটি পর্বে একটি প্রাচীন সভ্যতাকে তুলে ধরা হয়েছে, যার মধ্যে চীনা, ভারতীয় এবং গ্রিক সভ্যতা অন্তর্ভুক্ত। 
পর্বসমূহ
প্রথম পর্ব: ইসলামি বিশ্ব

এই পর্বে মিশর, স্পেন ও ফ্রান্স থেকে জায়েনের প্রতিবেদন উপস্থাপন করা হয়েছে। পাশাপাশি অ্যাডাম হার্ট-ডেভিস, মার্টি জপসন এবং বিশেষজ্ঞ অতিথিদের প্রদর্শনের মাধ্যমে ইসলামি স্বর্ণযুগে উদ্ভূত নানা ধারণা ও আবিষ্কার পর্যালোচনা করা হয়েছে।

অ্যাডাম হার্ট-ডেভিসের কাছে প্রদর্শিত অ্যাস্ট্রোল্যাব নামক যন্ত্রটি আব্দুর রহমান আল-সুফি এবং আবু মাহমুদ খোজান্দি ব্যবহার করে ইসলামি জ্যোতির্বিদ্যা এবং ইসলামি ভূগোলের উন্নয়ন ঘটিয়েছিলেন।
হার্ট-ডেভিসের প্রদর্শিত ক্যামেরা অবস্কিউরা ব্যবহার করে আলোকীয় বিজ্ঞান বিকাশ লাভ করেছিল। ইরাকি পদার্থবিজ্ঞানী ইবনুল হায়সাম গৃহবন্দি অবস্থায় এ যন্ত্রটি আবিষ্কার করেন।
জপসনের প্রদর্শিত বায়ুযন্ত্র (উইন্ডমিল) আফগানিস্তানে উদ্ভাবিত হয়েছিল এবং ক্রুসেডাররা এটি পশ্চিমা দেশে নিয়ে যায়।
আল-মামুন কর্তৃক প্রতিষ্ঠিত বাইতুল হিকমাহ প্রাচীন গ্রিকদের বিজ্ঞান ও দর্শন অনুবাদ এবং সংরক্ষণ করে।
জপসনের প্রদর্শিত গ্র্যাব যন্ত্রটি বনু মুসা ভ্রাতৃবৃন্দ দ্বারা সমুদ্রতল থেকে বস্তুর উত্তোলনের জন্য উদ্ভাবিত হয়।
কুর্দি প্রকৌশলী ইসমাইল আল-জাযারি হাতিঘড়ি এবং বহুসংস্কৃতিবাদ উদ্ভাবন করেন।
জেইন কর্তৃক পরিভ্রমণ করা আলহামরায় রয়েছে চমৎকার সব মাধ্যাকর্ষণ-চালিত ফোয়ারা, যা আদি ইসলামি স্থাপত্যর এক উজ্জ্বল নিদর্শন।
আচার-আচরণ, ফ্যাশন ও অভিজাত ভোজনব্যবস্থা আন্দালুসিয়ায় প্রবর্তন করেন মুক্তদাস জিরইয়াব; ঐ স্থানটি জেইন পরিদর্শন করেছিলেন।
হেস্ট-ডেভিসকে প্রদর্শিত লাস্টারওয়্যার ছিল প্রাথমিক মুসলিম রসায়নবিদদের উদ্ভাবন, যা সুন্দর চীনামাটি তৈরির জন্য ব্যবহৃত হতো।
জপসন প্রদর্শিত পাতন-পদ্ধতি উদ্ভাবন করেন ইবনে হাইয়ান; তিনি এলেমবিক যন্ত্র ব্যবহার করে সুগন্ধি, পেট্রোল ও অ্যালকোহল প্রস্তুত করেছিলেন।
হেস্ট-ডেভিস প্রদর্শিত সাবান তৈরির কৌশল ইসলামি বিশ্বের স্নানাগারগুলোতে কঠিন সাবানের প্রচলন ঘটায়।
আল-জাযারি কর্তৃক উদ্ভাবিত ক্র্যাঙ্কশ্যাফট ও কানেক্টিং রড কৌশল সংবলিত রেসিপ্রোকেটিং পিস্টন সাকশন পাম্পটি প্রদর্শন করা হয়।
সিরীয় উদ্ভাবক হাসান আল-রাম্মাহর আবিষ্কৃত টর্পেডো প্রদর্শিত হয়।
দ্বিতীয় পর্ব: চীন জাতি

এই পর্বটিতে চীনে ডার্লিং এর রিপোর্ট এবং হার্ট-ডেভিস ও জপসোম এর প্রদর্শনীর মাধ্যমে প্রাচীন চীনের নানা চিন্তা ও আবিষ্কারগুলো তুলে ধরা হয়েছে।
খ্রিস্টপূর্ব তৃতীয় শতাব্দীতে বিশাল সাম্রাজ্য জুড়ে পরিবহন ও যোগাযোগের জন্য খালগুলো পীত (হলুদ) নদী এবং ছাং চিয়াং নদীকে সংযুক্ত করেছিল।
সেতুর নকশার একটি সংক্ষিপ্ত ইতিহাসে হার্ট-ডেভিস যে খিলান সেতুটি  প্রদর্শন করেন, তা খ্রিস্টীয় সপ্তম শতাব্দীতে উদ্ভাবিত হয়েছিল।
রেশম পোকার গুটি থেকে চীনে উদ্ভাবিত তুঁত রেশম যে ওজনের অনুপাতে ইস্পাতের চেয়েও শক্তিশালী, তা একটি দড়ি টানাটানি খেলার মাধ্যমে দেখানো হয়।
আধুনিক ভূকম্পমাপক পেন্ডুলাম নীতির ওপর ভিত্তি করে জপসোম যে ভূমিকম্প পরিমাপক যন্ত্রটি পুনর্নির্মাণ করেন, তা খ্রিস্টীয় দ্বিতীয় শতাব্দীতে তৈরি করা হয়েছিল।
খ্রিস্টপূর্ব ৫০০০ অব্দের মতো প্রাচীন সময়ে উদ্ভাবিত নুডলস ত্রয়োদশ শতাব্দীতে মার্কো পোলো ইতালিতে নিয়ে যান।
খ্রিস্টীয় ৬০০ অব্দের দিকে উদ্ভাবিত টিউনড বেল বা সুর বাঁধা ঘণ্টাগুলো যে একটি প্রমিত পরিমাপ পদ্ধতির ভিত্তি ছিল, তা হার্ট-ডেভিস প্রদর্শন করেন।
প্রাচীন লৌহ শিল্পে এবং প্রথম অগ্নি নিক্ষেপক যন্ত্র তৈরিতে ব্যবহৃত 'ডাবল অ্যাক্টিং পিস্টন বেলো' (দ্বিমুখী পিস্টন হাপর) জপসোম এখানে পুনর্নির্মাণ করেন।
ঘুড়ি তৈরির ইতিহাস হাজার বছর পুরনো এবং এটি বায়ুগতিবিজ্ঞান সম্পর্কে তাদের প্রাথমিক ও মৌলিক ধারণার প্রমাণ দেয়।
খ্রিস্টীয় ১০০ অব্দের দিকে প্রথম তৈরি হওয়া কাগজ চারুলিপি শিল্পে (যা ডার্লিং-কে দেখানো হয়েছে) এবং টয়লেট পেপার হিসেবে (যা হার্ট-ডেভিস দেখিয়েছেন) ব্যবহৃত হতো।
বৌদ্ধ ভিক্ষুরা বৌদ্ধ সূত্রগুলো প্রচার ও বিতরণের জন্য কাঠের ব্লকের ছাপা ব্যবহার করতেন; এখন পর্যন্ত জানা সবচেয়ে পুরনো মুদ্রিত বইটি খ্রিস্টীয় ৮৬৮ সালের।
মূলত পথদস্যুদের বিভ্রান্ত করতে বেসরকারি ব্যবসায়ীদের দ্বারা উদ্ভাবিত কাগজের মুদ্রা একাদশ শতাব্দীতে রাষ্ট্রীয়ভাবে গ্রহণ করা হয়।
এক হাজার বছরেরও বেশি আগে প্রাচীন রসায়নবিদদের দ্বারা দৈবক্রমে আবিষ্কৃত বারুদ আতশবাজি এবং বোমার কাজে ব্যবহৃত হতো, যা ডেভিস প্রদর্শন করেছেন।
তৃতীয় পর্ব: আজটেক, মায়া এবং ইনকা
এই পর্বে প্রাক-কলম্বীয় আমেরিকার আজটেক, মায়া এবং ইনকা জনগোষ্ঠীর মধ্য থেকে উদ্ভূত নানা চিন্তা-ভাবনা ও উদ্ভাবনসমূহ পর্যালোচনা করা হয়।
 চতুর্থ পর্ব: রোমান জাতি
এই পর্বে প্রাচীন রোমে উদ্ভূত বিভিন্ন ধারণা ও উদ্ভাবনসমূহ পর্যালোচনা করা হয়
পঞ্চম পর্ব: ভারতীয় জাতি

আরও দেখুন
ইসলাম সম্পর্কিত চলচ্চিত্র তালিকা

তথ্যসূত্র

বহিঃসংযোগ
 হোয়াট দ্য এনসিয়েন্টস ডিড ফর আস-এর ওপেন ইউনিভার্সিটি পাতা 
 "প্রাচীন আবিষ্কারের শিল্প," দ্য স্কটসম্যান-এ প্রকাশিত নির্বাচিত কিছু আবিষ্কার সম্পর্কিত একটি প্রবন্ধ


বিষয়শ্রেণী:ইসলাম সম্পর্কে চলচ্চিত্র
বিষয়শ্রেণী:ইসলাম সম্পর্কিত টেলিভিশন ধারাবাহিক
বিষয়শ্রেণী:ইসলাম সম্পর্কে প্রামাণ্য চলচ্চিত্র